Tadzikistania

Tadzikistania (Тоҷикистон Toġikiston), vel Res Publica Tadzikistania (Ҷумҳурии Тоҷикистон Ġumhurii Toġikiston), etiam Tadicistania, est civitas in Media Asia. Historia Terra antiqua Tadzikistaniae nomine Graeco-Latino classico Sogdiana et Bactria cognita est. Die 14 Octobris 1924, ut pars Rei Publicae Sovieticae Socialisticae Uzbecicae, e parte priscae Rei Publicae Popularis Sovieticae Bocharicae formata est Res Publica Sovietica Socialistica Autonoma Tadzikica, quae anno 1929 Res Publica Sovietica Socialistica Tadzikica Unionis Sovieticae facta est, et die 9 Septembris 1991 libertatem suam a Unione Sovietica declaravit. Geographia Regio autonoma Badachschania Montana Tadzikistaniae pars est. Montes Pamirenses in Tadzikistania siti sunt. Iugum Alatau Transalaicus Pamirem et vallem Alaicam separat. Iaxartes et Oxus (cum Oxo superiore, Pamiro accola et Polytimeto accola pristino) flumina civitatis maxima sunt. Pamir et Oxus superiore per confinium cum Afgania fluunt. Notae Nexus externi